Funmi Tejuosho
Articles with hCards

Adefunmilayo Tejuosho (née Smith) (onye amụrụ March 25, 1965) bụ onye ndọrọ ndọrọ ọchịchị Naijiria bụ onye omebe iwu ụlọ omebe iwu steeti Legọs nke anọ, na-anọchite anya Mushin Constituency I.  Ọ bụ onye isi oche kọmitii ọgbakọ omebe iwu steeti Lagos na Ego.

A mụrụ Tejuosho na steeti Lagos n'ime ezinaụlọ Ademola Smith  onye na-ahụ maka ọrịa na-efe efe na-arụrụ gọọmentị Naịjirịa ọrụ. Ọ gara Mahadum Lagos Staff School, Akoka, Queen's College, Lagos wee gụchaa akwụkwọ sekọndrị na West Virginia.  Mgbe ọ gụsịrị akwụkwọ sekọndrị, ọ gara Mahadum West Virginia ebe ọ gụrụ akwụkwọ gbasara Biology.  O mechara nweta akara ugo mmụta iwu na Mahadum Buckingham .  Tejuosho nwere Ph.D. n'iwu na Mahadum Lagos . 

N'ime afọ ije ozi ntorobịa ya, ọ bụrụ onye nkuzi n'ụlọ akwụkwọ ebe ọ gụrụ akwụkwọ, Queens School, Yaba. Mgbe ọ mèchàrà ihe gbasara aguma akwụkwọ ya na ihe gbasara íwú nke a na akpọ Call to bar, ọ sonyere n'ọrụ Ademola Odunsi & Co. N'afọ 1996, ọ bụ onye otu Grassroot Democratic Movement n'okpuru ọchịchị Abacha dị mkpụmkpụ ma bụrụkwa onye ga-azọ ọkwa onyeisiala maka pati ahụ tupu akagbuo ọrụ ọchịchị onye kwuo uche ya. Na mmalite nke mba nke anọ, ọ sonyeere Alliance for Democracy .  N'afọ 2003, a họpụtara ya n'ụlọ omeiwu Lagos State House of Assembly ka ọ nọchite anya Mushin Constituency I. Na nzuko ahụ, Tejuosho kwadoro ụgwọ ahụ nke emechara mara dị ka Lagos State Protection Against Domestic Violence Law of 2007. Iwu ahụ nyere ndị a na-eme ihe ike n'ụlọ nchebe site n'aka ndị mmegbu ha. Ọ kpaliri ya ide akwụkwọ iwu ahụ site n'akwụkwọ maka ime ihe ike n'ime ụlọ o dere maka mmemme LLM ya na Mahadum Lagos. 

Ọ gara n'ihu were ọkwa dị iche iche n'ụlọ ome Iwu ahụ gụnyere osote Chief Whip, osote onye isi okwu na onyeisi oche, kọmitii ụlọ ọgbakọ omebe iwu Lagos steeti na-ahụ maka ego.   

A họpụtara ya dị ka osote ọkà okwu na afo 2007 mana a chụrụ ya n'ọrụ n'afo 2009. Ka a chụpụrụ ya, ọtụtụ nyocha, e mere nyocha iji mara ntozu agụmakwụkwọ nke onye nọchiri ya na ụfọdụ ndị ebubo ya mana e wepụtaghị nsonaazụ ebubo ahụ.

Ndụ onwe onye 
Ọ lụrụ Omoba Kayode Tejuosho nke ezinụlọ eze Tejuosho nke Ogun State, Nigeria.  Ha nwere ụmụ anọ ọnụ.

Ebenside 

Mmadụ ndi di ndụ